# Vaatamisaken

Põhjus, miks kasutada KimDaBat ja kulutada pikki tunde pilte kirjeldades, on mõistagi see, et ühel hetkel tahad sa neid pilte ka vaadata. Selleks pakub KimDaBa vaatamisakent, mille saab avada sirvimisaknast, nagu kirjeldab .

Vaatamisakent näitab . Mõistagi näitab see sulle sinu pilti, kuid lisaks sellele ka infot, mille oled pildi kohta määranud, sealhulgas seda, kes on pildil, millal ja kus see on tehtud jne.

## Vaatamisaken

Kui infokast asub pildi sellise osa peal, mida sa näha tahad, võid haarata kastist hiirega ja lohistada selle kuhugi mujale. Võimalik on määrata, millist infot kastis näidatakse, ja mõistagi saab määrata ka seda, kas infokasti üldse näidatakse. Kõiki neid võimalusi saab kasutada hiire parema nupuga vaatamisaknal klõpsates. Kontekstimenüüd näitab .

## Vaatamisakna kontekstimenüü

Mõningad sõnad infokastis on alla joonitud. Kui mõnel sellisel sõnal hiirega klõpsata, avab sirvimisaken (vaata ) antud sõnaga seotud pildid. Kui näiteks klõpsata sõnal `Anne Helene`, näitab sirvimisaken kõiki Anne Helene pilte - otsekui oleksid valinud sirvimisaknas `Inimesed` ja seejärel `Anne Helene`.

Kui laadisid vaatamisaknasse mitu pilti, saad edasi-tagasi liikuda klahvidega `Page Up` ja `Page Down`. Esimesele ja viimasele pildile saab liikuda vastavalt klahviga `Home` ja `End`. Samad liikumisvõimalused leiab mõistagi ka kontekstimenüüst.

Kui vaatamisaknasse on laaditud mitu pilti, võib need käima panna ka slaidishow'na, millisel juhul KimDaBa laeb iga mõne sekundi tagant uue pildi. Kui suur see intervall on, saab määrata klahvi CTRL all hoides ning pluss- või miinusklahvi vajutades (vastavalt pikendab ja lühendab kahe pildi vahele jäävat ajalist intervalli). Slaidishow' saab peatada või käima panna klahvile `s` vajutades.

KimDaBa vaatamisaken võimaldab kasutada ka täisekraanirežiimi. Sel moel hõlmab aken terve ekraani. Selle kasutamiseks või sellest väljumiseks klõpsa klahvi Enter.

Vaatamisaknas saab pilti suurendada ja vähendada lihtsalt hiirega ristkülikut joonistades. Miinusklahvile vajutamine vähendab pilti. Plussklahvile vajutamine suurendab pilti. Allpool näitab ristküliku joonistamist ning suurendamise tulemust.

## Suurendamine vaatamisaknas

## Suurendamine vaatamisaknas

Valides kontekstimenüüst pööramistoimingu, saab pilti vastavalt soovile pöörata, kuid pildi uuel avamisel on see ikka jälle algsel kujul. Kui soovid pilti püsivalt pöörata, tuleb muuta pildi omadusi (vaata ). Parajasti aktiivse pildi omadusi saab muuta kontekstimenüüst käsku `Redigeeri pildi omadusi` valides.

## Pildiosa valimine

Mõnikord ei pruugi olla ilmselge, mida pildiga näidata tahetakse. Sellisteks juhtumiteks võimaldab KimDaBa valida välja vajaliku pildiosa. Praegu on see võimalus üsna piiratud, kuid KimDaBa tulevastes versioonides peaks asi tublisti paranema.

Valitud pildiosa ei salvestata pildina, vaid ainult andmebaasi, nii on võimalik hiljem tehtud kärpest loobuda.

Joonis näitab pildiosa valimist. Et KimDaBa saaks seda üldse teha, vali kontekstimenüüst käsk `Vali pildi osa`. Sellest režiimis väljumiseks klõpsa akna ülaosas tööriistaribal ristile.

### Pildiosa valimine