# Plugin

KimDaBa deler et plugin-system med et antal andre billedprogrammer, hvoriblandt er Digikam og Gwenview. Dette plugin-system hedder `KIPI`, hvilket er en forkortelse af KDE Image Plugin Interface. Se KIPI's hjemmeside

Plugin er tilgængelige fra menulinjen, under punktet `Plugin`. Plugin vil ikke og kan ikke blive beskrevet i denne manual, da disse plugin ikke er en del af KimDaBa, men leveres separat. De fleste plugin har imidlertid en hjælpeside tilgængelig fra selve pluginnet.

Advarsel: Da plugin deles mellem et antal programmer, er visse plugin muligvis testet meget lidt med KimDaBa. Du bør derfor altid prøve nye plugin med demo-databasen før du bruger dem på dine egne billeder Du starter KimDaBa med demoopsætningen enten fra skallen ved at køre `kimdaba -demo`, eller fra hjælpemenuen. (Sig ikke at jeg ikke advarede dig!).

Programmerne der bruger KIPI er meget forskellige, så det betyder at nogle plugin ikke virker på den måde KimDaBa normalt gør, men dette er prisen for at dele funktionaliteten mellem programmerne.

Den vigtigste forskel mellem KimDaBa og de andre programmer der bruger KIPI, er at de andre programmer ordner billederne i albummer, hvor et album simpelthen er en mappe. KimDaBa har ikke dette begreb. Ikke desto mindre opfører KimDaBa sig overfor plugin-systemet som om det gjorde.

KimDaBa gør dette ved at definere nuværende album til at være nuværende visning - det vil sige alle de billeder som browseren tilbyder at vise for øjeblikket.

Udover det nuværende album, skal KimDaBa også kunne give en liste af alle albummer. KimDaBa definerer denne liste på følgende måde:

- Når KimDaBa's browser viser indholdet af en kategori, det kunne være alle personer, så vil hvert punkt i denne kategori se ud som et album for et plugin.

- Ellers vil kategorien du angiver som `Kategori for virtuelle albummer` i tilvalgsdialogen blive brugt, f.eks. hvis du angiver Personer med dette tilvalg, så vil KimDaBa opføre sig som om du netop havde valgt at vise personer og derpå starter det plugin som har brug for at kende alle albummer.

Nogle plugin er måske overflødige på grund af funktioner der allerede er implementeret i KimDaBa, og i dette tilfælde vil du måske ikke ønske at se dem over hovedet i Plugin-menuen. For dette kan du gå til tilvalgsdialogen og angive hvilke plugin der skal vises i det hele taget.