# Info andmine oma piltide kohta

Joonisel on näha aken, mis sind ikka esimesena tervitab, kui käivitad KimDaBa oma piltidega.

Akna ülaosas asuvad menüü- ja tööriistariba, nagu KDE rakendustes ikka. Tööriistariba all paikneb sirvimisaken. Praegu ei ole seal just palju infot, sest sa ei ole veel oma pilte infoga varustanud. Sirvimisaknast pikemalt räägib , kuid praegu klõpsa elemendile `Piltide vaatamine`, mis näitab ülevaadet kõigist sinu piltidest.

Kui sul peaks olema üle 100 pildi, sorteerib KimDaBa need sajakaupa gruppidesse. Selle põhjuseks on lihtsalt see, et nii ei satu sinu arvuti RAM liigse löögi alla, mis võiks juhtuda, kui püütaks korraga kõiki pilte näidata. Seda, kui palju pilte igal leheküljel näidatakse, saab määrata valikute dialoogis (vaata ).

## KimDaBa käivitamine oma piltidega

## Piltide omaduste määramine

KimDaBa üks põhilisi võimalusi on määrata piltide omadusi, sealhulgas seda, keda pildil kujutatakse, kus see on tehtud jne. Seda saab teha pilthaaval, kuid võimalik on määrata omadusi ka paljudele piltidele korraga (näiteks kõigile piltidele, kus on Jesper ja mis on võetud Kopenhaagenis).

Piltide omaduste määramiseks vali vajalikud pildid ning kasuta seejärel menüükäsku Redigeerimine|Omadused, kust leiad kaks elementi, nimelt Üks korraga ja Kõik korraga. Üks korraga lubab määrata omadused igale pildile eraldi, Kõik korraga kõigile valitud piltidele. Neid võimalusi saab kasutada ka kontekstimenüüst, mis avaneb, kui klõpsata pisipiltide vaatel hiire parema nupuga. Seda näitab .

### Omaduste redigeerimise kontekstimenüü

Alltoodud näitab pildi omaduste seadistamise akent. Selles saab määrata pildi tegemise aja, pealdise Pealdis vastab algselt failinimele. Seda kasutatakse sirvimisaknas ja piltide eksportimisel HTML lehekülgedele, kirjelduse ning kõige tähtsamad pilti eristavad valikud. Toodud näites on valikuteks `Inimesed`, `Kohad` ja `Võtmesõnad`, kuid nagu selgitab , võib neid kolme eelnevalt määratud gruppi omatahtsi muuta.

### Pildi omaduste seadistamine

Kuupäeva, samuti valikuid saab kasutada piltide otsimisel ja sirvimisel, nagu selgitab , neid näidatakse ka hiljem pilte vaadates.

### Valikute määramine

Allpool näitab kolme nimekirjakasti, mille kirjed määravad inimesi, kohti ja võtmesõnu. Need on KimDaBa väga olulised koostisosad, sest neid saab ikka ja jälle uuesti kasutada oma piltide info määramisel.

Valiku võib teha nimekirjakastis lihtsalt sellele klõpsates (vali näiteks `Donna`, kui pildil ongi Donna). Teine võimalus on kirjutada see tekstiväljale. Kui hakkad sinna kirjutama, otsib KimDaBa nimekirjast sarnast vastavalt sisestatud sümbolile ning näitab sulle esimest sobivat. Nii võib näiteks kirjutada `Do`, mille peale KimDaBa tõenäoliselt juba näitab sulle varianti `Donna`. Kui oled pakutavaga rahul, klõpsa klahvi Enter selle valimiseks. Seejärel liigub element vaate ülaossa, nii et kui sul seda järgmine kord vaja läheb, on leidmine juba lihtsam.

Pildi valimisel tippu liigutamise mõte on selles, et kui sa näiteks uurid mõne perekondliku koosviibimise pilte, võib sul olla ikka neist viiest või kümnest inimesest tervelt 50 pilti. Kui määrad info 50 pildi kohta, on nimekirjakasti eesotsas kohe näha need viis või kümme inimest, keda sul ju vaja lähebki.

### Omaduste määramine ühele pildile korraga

Kui määrad omadusi ühele pildile korraga, võid mõistagi ikkagi valida mitu pilti ja teha teatavaks, et aga ma tahan määrata omadused neile piltidele. Sellisel juhul leiad järgmisele ja eelmisele pildile suundumise nupud ülal pareml asuva pildi all.

### Omaduste määramine kõigile piltidele korraga

Kui sul on näiteks mitu pilti ühest inimesest, on arvatavasti mugavam need kõik valida ja määrata, et neil kõigil on üks ja sama inimene, kasutades võimalust Määra omadused kõigile valitud piltidele.

Sellisel juhul ei näe sa iga elemendi parajasti kehtivat väärtust. Kui määrad kuupäeva või kirjelduse, seatakse see väärtus kõigile piltidele ühtmoodi. Valikute puhul on asi veidi teisiti. Antud juhul näed, et nimekirjakastide all on märkekast `Liida`. Kui valid mõne nimekirjakasti, liidetakse määratud väärtused antud valiku juba olemasolevate väärtustega. Kui sa aga eemaldad märke kastist `Liida`, määratakse valik tingimusteta.

## Omaduste akna välimuse muutmine

Omaduste akna elemente on võimalik aknas liigutada. Haara lihtsalt vastava raami ülaservas olevast ribast ja lohista seda. Nii võib raami muuta isegi omaette aknaks.

Kui oled leidnud sellise paigutuse, mis vastab sinu tahtmisele, klõpsa nupule `Valikud...`, mis avab hüpikmenüü, mille abil saad akna parajasti valitseva paigutuse salvestada.

Iga raami on võimalik ka peita. Kui näiteks sinu digitaalkaamera salvestab niigi iga pildi tegemise aja failiinfos, ei pruugi sa tunda erilist huvi kuupäevi sisaldava raami vastu. Kui soovid hiljem siiski seda raami uuesti näha, klõpsa nupule `Valikud...` ja vali sealt käsk `Näita/peida aknad`, nagu näitab .

### Varem peidetud akende näitamine.