# Indledning

KimDaba står for KDE Image Database, KDE's billeddatabase.

Hvis du er som jeg, har du hundredvis eller måske endda tusindvis af billeder du har taget siden du fik dit første kamera, nogle med et almindeligt kamera og andre med et digitalkamera. Gennem alle årene har du troet at du ville kunne huske historien bag hvert enkelt billede i al evighed. Du ville kunne huske navnene på alle personer på dine billeder, og den nøjagtige dato for hvert billede. Personligt indså jeg at det ikke længere var muligt, og især for mine digitale billeder - men endog for papirbillederne - behøvede jeg et værktøj til at hjælpe mig med at beskrive mine billeder og søge i bunken af billeder. Dette er nøjagtigt hvad KimDaba drejer sig om.

KimDaba fokuserer på tre nøglepunkter:

- Det skal være let at beskrive et antal billeder samtidigt. Det må for eksempel ikke tage mere end nogle få museklik at markere alle billeder fra ferien som værende fra Italien, 1992. KimDaba tilbyder to måder at beskrive billeder: på én gang, hvilket er nyttigt til at indtaste tekst om billederne, og alle samtidigt, hvilket er nyttigt til at vælge et antal billeder, og angive egenskaber såsom sted, personer på billederne og billedernes dato.

- Det skal være let at søge efter billeder. KimDaba tilbyder muligheden for at beskrive billeder med et antal egenskaber. Disse omfatter dato, personer på billederne, hvor billederne er taget og et nøgleordsfelt hvor brugeren kan tilføje egne nøgleord, såsom Album 7 eller Ferie i Italien. Du kan søge efter billeder i hver af kategorierne med KimDaba, såsom at finde billeder med Jesper fra ferien i Italien.

- Det skal være let at bladre rundt i billederne og vise dem. Når man kigger på billeder, ændres fokus ofte. I det ene øjeblik kigger man på billeder fra ferien 1992, og når man ser et billede af en ven som man tilbragte ferien sammen med, ændres fokus pludseligt, og man vil se alle billeder af denne ven.

## Oversigt over håndbogen

I denne håndbog gennemgås de skridt som behøves til (1) at angive information om billederne, (2) at gennemsøge og vise billeder og (3) avanceret brug og indstilling.

## Organisation af billeder og KimDaba-filer

KimDaba bruger alle billeder i en mappe og i alle dens undermapper. Første gang du starter KimDaba bliver du spurgt om stedet for denne mappe. KimDaba vil ikke at ændre nogen billeder, så du behøver ikke at være bange for at KimDaba påvirker billederne De to undtagelser fra denne regel er (1) hvis du beder KimDaBa om at slette individuelle billeder, fra Redigér|Slet markerede, og (2) plug-in operationer., rent faktisk, hvis du ikke stoler på KimDaBa, kan du blot gøre alle dine billeder skrivebeskyttede.

KimDaba gemmer al information i filen `index.xml` i den øverste billedmappe. Filen er en almindelig XML-fil, så du kan nemt sikkerhedskopiere den med det værktøj du foretrækker, kopiere filen til en diskette, eller håndtere revisioner med CVS.

KimDaba husker hvor du fortalte at billederne var, og genbruger det i fremtiden når KimDaba køres. Skulle du nogensinde ville indlæse en anden database i KimDaba (dvs. et andet mappetræ med billeder), kan du starte programmet med flaget `-c`. For eksempel: `kimdaba -c ~/FirmaBilleder/index.xml`.